TFEXรับผู้เล่นน้อย เพิ่มผู้ดูแลฟิวเจอร์ส
&nbsp;
19 ส.ค. 2554

โพสต์ทูเดย์ — TFEX รับบอนด์ฟิวเจอร์สเทรดน้อย เหตุมีผู้เล่นไม่ถึง 50 ราย 
วันที่ 29 พ.ย.ที่ผ่านมา ตลาดอนุพันธ์ (ประเทศไทย) หรือ TFEX ได้ลงนามบันทึกความเข้าใจร่วมกับ Thomson Reuters และเปิดให้ซื้อขายสัญญาซื้อขายล่วงหน้าที่อ้างอิงอัตราดอกเบี้ยระยะสั้น 2 ประเภท คือ ฟิวเจอร์สที่อ้างอิงดอกเบี้ย THBFIX ประเภท 6 เดือน และฟิวเจอร์สที่อ้างอิงกับอัตราดอกเบี้ย BIBOR ประเภท 3 เดือน หลังเปิดให้ซื้อขายฟิวเจอร์สอ้างอิงกับพันธบัตรรัฐบาลอายุ 5 ปี มาเมื่อวันที่ 18 ต.ค.ที่ผ่านมา
นางเกศรา มัญชุศรี กรรมการผู้จัดการ TFEX ยอมรับว่าปริมาณการซื้อขายสินค้าทั้ง 3 ตัวยังน้อยมากในปีนี้ เนื่องจากมีผู้ลงทุนไม่เกิน 50 ราย เช่น ธนาคารพาณิชย์ประมาณ 10 ราย และผู้ลงทุนส่วนใหญ่เน้นซื้อขายกันเอง (OTC) แต่ยังจำเป็นจะต้องมีสินค้าประเภทนี้ และกำลังเพิ่มจำนวนผู้ดูแลสภาพคล่อง (มาร์เก็ตเมกเกอร์)